Diari Oficial de la Generalitat Valenciana


Sumari del DOGV 3340, del 29-09-1998 (1998/7510)

ORDRE de 28 d'agost de 1998, de la Conselleria d'Agricultura, Pesca i Alimentació, per la qual es modifica el Reglament de la Denominació Específica «Cireres de la Muntanya d'Alacant» i el Consell Regulador, aprovat per mitjà de l'Ordre de 14 de juny de 1991, de la Conselleria d'Agricultura i Pesca.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3340

Data del DOGV
:   29-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7510


Data del document
:   28-08-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 28 d'agost de 1998, de la Conselleria d'Agricultura, Pesca i Alimentació, per la qual es modifica el Reglament de la Denominació Específica «Cireres de la Muntanya d'Alacant» i el Consell Regulador, aprovat per mitjà de l'Ordre de 14 de juny de 1991, de la Conselleria d'Agricultura i Pesca. [1998/7510]
  
Aprovat el Reglament de la Denominació Específica «Cireres de la Muntanya d'Alacant» i el Consell Regulador per mitjà de l'Ordre de 14 de juny de 1991, de la Conselleria d'Agricultura i Pesca, i modificat i ampliat per mitjà de l'Ordre de 4 de maig de 1992, en l'article 4.2 s'estipula que el Consell Regulador podrà proposar a la Conselleria d'Agricultura, Pesca i Alimentació, l'ampliació de la zona de producció a altres localitats, amb l'acompanyament dels estudis i els informes pertinents.
  
Realitzats els estudis i els informes corresponents, s'ha observat que la cirera produïda en els termes municipales d'Alcoi, Confrides, Xixona, Monòver i Pinoso compleix àmpliament les normes de qualitat exigides pel Consell Regulador, i que les tècniques de conreu i recol·lecció emprades, les plagues existents i els mitjans utilitzats per combatre-les són similars als utilitzats en les zones ja emparades per la Denominació Específica. Així mateix, les característiques agroclimàtiques d'aquests cinc municipis presenten una gran similitud amb els termes municipals ja emparats.
  
També el Reglament en vigor diu, en l'article 5.2 que «el Consell Regulador podrá proposar a la Conselleria d'Agricultura i Pesca l'autorització de noves varietats de les quals, amb els assajos i experiències previs convenients, es comprove que produeixen fruits de qualitat». Aquests requisits s'han complit en el cas de la varietat Summit.
  
D'altra banda, en els últims anys el conreu de la cirera en les zones emparades per la denominació específica ha experimentat una notable millora pel que fa a les tècniques de conreu, com ara la poda, tasques culturals, etc., cosa que ha influït en una millor qualitat i s'ha traduït en un calibre cada vegada major.
  
Durant les campanyes passades s'ha advertit que, en certes varietats, algunes cireres arribaven a un diàmeteo màxim en la secció equatorial superior a 28 mil·límetres, i que aquests fruits tenen gran acceptació comercial i suposen una millora en el rendiment econòmic per a l'agricultor, que podria incrementar-se si hi haguera reconeguda una categoria superior per a aquest calibre.
  
Pel que s'ha exposat, en l'exercici de les facultats que tinc atribuïdes,
  
ORDENE
  
Article únic
  
Es modifiquen els articles 4.1, 5.1 i 10.2 del Reglament de la Denominació Específica «Cireres de la Muntanya d'Alacant» i el Consell Regulador, la redacció dels quals queda com es recull en l'annex.
  
Disposició addicional
  
Aquesta ordre es notificarà al Ministeri d'Agricultura, Pesca i Alimentació perquè en prenga coneixement i la ratifique posteriorment, de conformitat amb el que es preveu en el Reial Decret 728/1988, de 8 de juliol.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 28 d'agost de 1998
  
La consellera d'Agricultura, Pesca i Alimentació
  
M. ÀNGELS RAMON-LLIN I MARTÍNEZ
  
ANNEX
  
Article 4.1
  
La zona de producció de la Denominació Específica «Cireres de la Muntanya d'Alacant» estarà constituïda pels termes municipals d'Agres, Alcocer de Planes, Alcoi, Alfafara, Almudaina, Beneixama, Beniarrés, Benillup, Benimarfull, Cocentaina, Confrides, Quatretondeta, Gaianes, Gorga, Ibi, Xixona, l'Orxa, Millena, Monòver, Muro de Alcoy, Penàguila, Pinoso, Planes, Tollos, la Vall d'Alcalà, Vall de Ebo, Vall de Gallinera, Vall de Laguart i Villena, de la província d'Alacant, i Bocairent i Ontinyent, de la província de València.
  
Article 5.1
  
Les cireres emparades per la denominació específica pertanyeran a les varietats següents: Burlat, Tilagua, Planera, Nadal, Picota, Picota Ambrunesa, Starking, Corazón de Pichón i Summit, com a varietats principals, i Stark Hardy Geant, Bing i Van, com a polinitzadores.
  
Article 10.2
  
El calibre es determinarà pel diàmetre màxim, en mil·límetres, de la secció equatorial i per a la comercialització es classificaran internament en quatre tipus:
  
- Extra Valls 28 i +
  
- Extra Valls
  
- Extra Normal
  
- Primera
  
els calibres de les quals, depedent de les varietats, seran:
  
- Per a les varietats Burlat, Starking, Corazón de Pichón i Summit:
  
Extra Valls 28 i +: mayor o igual a 28 mm
  
Extra Valls: major o igual a 26 mm
  
Extra Normal: major o igual a 24 mm
  
Primera: major o igual a 22 mm
  
- Per a les varietats Tilagua, Planera, Nadal, Picota i Picota Ambrunesa:
  
Extra Valls 28 i +: major o igual a 28 mm
  
Extra Valls: major o igual a 25 mm
  
Extra Normal: major o igual a 23 mm